Page 263 of 319 « First 163 213 253 259 260 261 262 263 264 265 266 267 273 313 Last\npost #3931 of 4777 (permalink) Old Jun 14th, 2014, 04:35 PM\npost #3932 of 4777 (permalink) Old Jun 14th, 2014, 06:47 PM\nPower of Slavic m̶i̶n̶d̶l̶e̶s̶s̶ girls!\npost #3933 of 4777 (permalink) Old Jun 14th, 2014, 07:43 PM\npost #3934 of 4777 (permalink) Old Jun 14th, 2014, 09:05 PM\npost #3935 of 4777 (permalink) Old Jun 14th, 2014, 09:19 PM\nOriginally Posted by Daruma. View Post\npost #3936 of 4777 (permalink) Old Jun 14th, 2014, 09:40 PM\npost #3937 of 4777 (permalink) Old Jun 15th, 2014, 12:42 AM\npost #3938 of 4777 (permalink) Old Jun 15th, 2014, 01:07 PM\npost #3939 of 4777 (permalink) Old Jun 15th, 2014, 04:03 PM\npost #3940 of 4777 (permalink) Old Jun 15th, 2014, 07:14 PM\nIt's just wrong to be that tall\npost #3941 of 4777 (permalink) Old Jun 16th, 2014, 11:49 AM\npost #3942 of 4777 (permalink) Old Jun 16th, 2014, 03:28 PM\npost #3943 of 4777 (permalink) Old Jun 16th, 2014, 10:37 PM\npost #3944 of 4777 (permalink) Old Jun 17th, 2014, 01:02 AM\npost #3945 of 4777 (permalink) Old Jun 17th, 2014, 12:05 PM


SAN LUCAS 3 BAONT - Tiberio quince cʉ̃mari wiogʉ cʉ̃ ca - Bible Search\nJuan, ca yucʉ maniri yepapʉ añurije quetire cʉ̃ ca wederique\n1Tiberio quince cʉ̃mari wiogʉ cʉ̃ ca nii nʉnʉa waari cʉ̃mare, Poncio Pilato Judea yepa wiogʉ niiupi. Herodes pea Galilea yepa wiogʉ niiupi. Cʉ̃ bai Felipe pea, Iturea, to biri Traconite yepari wiogʉ niiupi. Ñucã Lisanias pea Abilinia yepa wiogʉ niiupi. 2Cʉ̃ja wiorã cʉ̃ja ca niiri tabere Anás, to biri Caifás paia wiorã niiupa. To biro cʉ̃ja ca bii niiri cʉ̃marire, ca yucʉ maniri yepapʉ ca niigʉ, Zacarías macʉ̃ Juan're wedeupi Ʉmʉreco Pacʉ. 3Cʉ̃re cʉ̃ ca wedero jiro, Juan pea dia Jordán pʉto macã yepa niipetiropʉre waari:\n—Ñañarije mʉja ca tiirijere tʉgoeña yeri wajoari, uwo coe doti tiiya, Ʉmʉreco Pacʉ ñañarije mʉja ca tiiriquere cʉ̃ acobojato ĩirã —cʉ̃jare ĩi wede yujuupi.\n4Atea, Ʉmʉreco Pacʉ yee quetire wede jʉgueri majʉ Isaías o biro cʉ̃ ca ĩi owaquĩricarore birora biiupa:\n“Ca yucʉ maniri yepapʉre jĩcʉ̃, o biro ĩi acaro bui wedemi: ‘Añuro tʉgoeñarique mena Wiogʉre yueya,’ Wiogʉ cʉ̃ ca eaparo jʉguerore, cʉ̃ ca doopa maare díámacʉ̃ maa cʉ̃ja ca queno yuerore birora, mʉja cãa, mʉja yerire añuro cʉ̃re queno yueya.\n5Upa coraari bʉcʉ ca nii ñaajãa duwi waarije cõrorena, jita mena maa jãa dado queno peoticãrique niirucu.\nɄ̃tã yucʉ, ca emʉari buurori ca niirije cõrorena, coa queno cũu peoticãrique niirucu.\nUpa beto maari ca niirijera, díámacʉ̃ maari queno cojorique niirucu.\nDocuori maari ca niirijera, añuri maari quenorique niirucu.\n6Bojoca ñañarije cʉ̃ja ca tiirijere Ʉmʉreco Pacʉ cʉ̃ ca ametʉenerijere bojoca niipetirã ĩarucuma,”\nĩi owaquĩupi Isaías.+\n7Paʉ bojoca cʉ̃re ca uwo coe dotirã earãre, o biro cʉ̃jare ĩiupi Juan:\n—Añaa punaa ¿“Ñiru, Ʉmʉreco Pacʉ ñañaro cʉ̃ ca tiipe ca cõña doorijere mʉja duti majicãrucu,” mʉjare cʉ̃ ĩijãri? 8Díámacʉ̃ra ñañarije mʉja ca tiirucurijere tii yerijãa tʉgoeña yeri wajoari, Ʉmʉreco Pacʉ peere mʉja ca tʉo nʉnʉjeerijere ĩñorã, ĩa majiricarora añuro niirique cʉti ĩño niiña. Mʉja majuropeera: “Jãa, Abraham pãramerã jãa nii,” ĩi tʉgoeñaticãña. Ʉmʉreco Pacʉa, ate ʉ̃tãgaarirena Abraham pãramerã cʉ̃ja ca niiro tii jeeñocã majimi. 9Mee comea, yucʉgʉʉrire ca queti paga, tee nʉcõripʉre paa pua tuuricaga tuja yerijãa. Yucʉ añurije ca dica cʉtitiri yucʉ cõrorena quetiri, pecamepʉ paa jude joerique niirucu —cʉ̃jare ĩi wedeupi.\n10To biro cʉ̃ ca ĩiro tʉorã, o biro cʉ̃re ĩi jãiñaupa:\n—¿To docare ñee jãa tiigajati? —ĩiupa.\n11To biro cʉ̃re cʉ̃ja ca ĩi jãiñaro:\n—Pʉaro jutiro ca cʉogʉ, ca cʉotigʉre jĩcãro tiicojoya. Baarique ca cʉorã cãa, ca cʉotirãre ecaya —cʉ̃jare ĩi yʉʉupi Juan.\n12Jĩcãrã Roma maquẽre wapa jee bojari maja cãa, uwo coe dotirã earã, o biro ĩi jãiñaupa Juan're:\n—Buegʉ, jãa pea ¿ñee jãa tiigajati? —ĩiupa.\n13To biro cʉ̃re cʉ̃ja ca ĩi jãiñaro:\n—Mʉjare cʉ̃ja ca wapa jãi dotiricaro ametʉeneropʉ wapa jãiticãña —cʉ̃jare ĩi yʉʉupi Juan.\n14Ñucã jĩcãrã uwamarã cãa:\n—Jãa pea, ¿ñee jãa tiigajati? —cʉ̃re ĩi jãiñaupa.\nTo biro cʉ̃re cʉ̃ja ca ĩi jãiñaro:\n—Jĩcʉ̃ ʉno peerena ĩi uwiori, cʉ̃ja ca cʉorijere jĩcã wãme ʉno peerena cʉ̃jare ẽma, cʉ̃ja ca tiitiriquerena wedejãa, tiiticãña. Mʉja ca wapa taaro cõrora cʉoya —cʉ̃jare ĩi yʉʉupi Juan.\n15Bojoca pea, “Do biirije peti to ca biicãro,” ĩi yue niirã, niipetirãpʉra cʉ̃ja majurope: “¿‘Juan, Mesías doorucumi,’ cʉ̃ja ca ĩiquĩricʉra cʉ̃ niicã tiimiti?” ĩi jãiñaupa. 16To biro cʉ̃ja ca ĩiro, Juan pea niipetirãre o biro ĩiupi:\n—Yʉa oco mena mʉjare yʉ uwo coe. Ména, doorucumi jĩcʉ̃, yʉ ametʉenero niipetirijepʉre ca doti tutua majuropeegʉ. Yʉa, cʉ̃ dʉpo jutire jiarica daari cãare ca popio cotepʉ méé yʉ nii. Cʉ̃a, Añuri Yeri mʉjapʉre cʉ̃ ca ñaajãa nʉcã earo tiiri, ñañarije manirã mʉja ca tuaro tiirucumi. 17Trigo quejerire cʉ̃ ca maa mʉene batepa tabere ami doomi, ca quejerire jee dica woo, ca ape peera teere queno cũurica tabepʉ queno cũu, tiirʉgʉ. Tee quejeri peera pecame ca ʉ̃ʉ yatitiri pecamepʉ joe batecãrucumi+ —ĩiupi. 18Ate mena, ñucã apeye paʉ wãmeri mena cʉ̃jare wede majiori, añurije quetire bojocare wedeupi Juan.\n19Apeyera ñucã, Herodes're cʉ̃ yee wedegʉ Felipe nʉmo Herodías're cʉ̃ ca nʉmo cʉtirije jʉori, ñucã apeye niipetirije ñañarije cʉ̃ ca tiirique jʉori, cʉ̃re tuti bojoca catiomiupi. 20Herodes pea niipetirije ñañarije cʉ̃ ca tii niirije watoara, Juan're cʉ̃re tia cũu nemocãupi ñucã.\nJesús're cʉ̃ ca uwo coerique\n21Jĩcã rʉmʉ bojoca niipetirã Juan're cʉ̃ja ca uwo coe doti niiri tabere Jesús cãa, cʉ̃re uwo coe ecoupi. Uwo coe eco yapano, cʉ̃ ca juu bue niiri tabera ʉmʉreco quejero ca pãa nʉcãro, 22Añuri Yeri pea buare biigʉ bau duwi doo, bii ñaapea eaupi Jesús'pʉre. To biro cʉ̃ ca biiri tabera, ʉmʉreco tutipʉ:\n—Mʉ mʉ nii yʉ Macʉ̃, yʉ ca maigʉ; mʉ mena bʉaro yʉ ʉjea nii —ĩi wedeoupe.\nJesús ñicʉ̃ jʉ̃mʉa ca niiquĩricarã\n23Jesús, treinta cʉ̃mari cʉogʉ, cʉ̃ paderiquere tii jʉoupi. Cʉ̃ja ca ĩirucuropʉra niijata, Jesús,\nJosé macʉ̃ niiupi.\nJosé, Elí macʉ̃ niiupi.\n24Elí pea, Matat macʉ̃ niiupi.\nMatat pea Leví macʉ̃ niiupi.\nLeví pea Melqui macʉ̃ niiupi.\nMelqui pea Jana macʉ̃ niiupi.\nJana pea José macʉ̃ niiupi.\n25José pea Matatías macʉ̃ niiupi.\nMatatías pea Amós macʉ̃ niiupi.\nAmós pea Nahúm macʉ̃ niiupi.\nNahúm pea Esli macʉ̃ niiupi.\nEsli pea Nagai macʉ̃ niiupi.\n26Nagai pea Máat macʉ̃ niiupi.\nMáat pea Matatías macʉ̃ niiupi.\nMatatías pea Semei macʉ̃ niiupi.\nSemei pea Josec macʉ̃ niiupi.\nJosec pea Judá macʉ̃ niiupi.\n27Judá pea Joanán macʉ̃ niiupi.\nJoanán pea Resa macʉ̃ niiupi.\nResa pea Zorobabel macʉ̃ niiupi.\nZorobabel pea Salatiel macʉ̃ niiupi.\nSalatiel pea Neri macʉ̃ niiupi.\n28Neri pea Melqui macʉ̃ niiupi.\nMelqui pea Adi macʉ̃ niiupi.\nAdi pea Cosam macʉ̃ niiupi.\nCosam pea Elmadam macʉ̃ niiupi.\nElmadam pea Er macʉ̃ niiupi.\n29Er pea Josué macʉ̃ niiupi.\nJosué pea Eliezer macʉ̃ niiupi.\nEliezer pea Jorim macʉ̃ niiupi.\nJorim pea Matat macʉ̃ niiupi.\n30Matat pea Leví macʉ̃ niiupi.\nLeví pea Simeón macʉ̃ niiupi.\nSimeón pea Judá macʉ̃ niiupi.\nJudá pea José macʉ̃ niiupi.\nJosé pea Jonán macʉ̃ niiupi.\nJonán pea Eliaquín macʉ̃ niiupi.\n31Eliaquín pea Melea macʉ̃ niiupi.\nMelea pea Mainán macʉ̃ niiupi.\nMainán pea Matata macʉ̃ niiupi.\nMatata pea Natán macʉ̃ niiupi.\nNatán pea David macʉ̃ niiupi.\nDavid pea Isaí macʉ̃ niiupi.\n32Isaí pea Obed macʉ̃ niiupi.\nObed pea Booz macʉ̃ niiupi.\nBooz pea Salmón macʉ̃ niiupi.\n33Salmón pea Naasón macʉ̃ niiupi.\nNaasón pea Aminadab macʉ̃ niiupi.\nAminadab pea Aram macʉ̃ niiupi.\nAram pea Esrom macʉ̃ niiupi.\nEsrom pea Fares macʉ̃ niiupi.\nFares pea Judá macʉ̃ niiupi.\n34Judá pea Jacob macʉ̃ niiupi.\nJacob pea Isaac macʉ̃ niiupi.\nIsaac pea Abraham macʉ̃ niiupi.\nAbraham pea Taré macʉ̃ niiupi.\nTaré pea Nacor macʉ̃ niiupi.\n35Nacor pea Serug macʉ̃ niiupi.\nSerug pea Ragau macʉ̃ niiupi.\nRagau pea Peleg macʉ̃ niiupi.\nPeleg pea Heber macʉ̃ niiupi.\nHeber pea Sala macʉ̃ niiupi.\n36Sala pea Cainán macʉ̃ niiupi.\nCainán pea Arfaxad macʉ̃ niiupi.\nArfaxad pea Sem macʉ̃ niiupi.\nSem pea Noé macʉ̃ niiupi.\nNoé pea Lamec macʉ̃ niiupi.\n37Lamec pea Matusalén macʉ̃ niiupi.\nMatusalén pea Enoc macʉ̃ niiupi.\nEnoc pea Jared macʉ̃ niiupi.\nJared pea Mahalaleel macʉ̃ niiupi.\nMahalaleel pea Cainán macʉ̃ niiupi.\n38Cainán pea Enós macʉ̃ niiupi.\nEnós pea Set macʉ̃ niiupi.\nSet pea Adán macʉ̃ niiupi.\nAdán pea, Ʉmʉreco Pacʉ macʉ̃ niiupi.